**ПРОЕКТ!**

**ДО**

**МИНИСТЕРСКИЯ СЪВЕТ**

**НА РЕПУБЛИКА БЪЛГАРИЯ**

### Д О К Л А Д

**ОТ**

**АСЕН ЛИЧЕВ - МИНИСТЪР НА ОКОЛНАТА СРЕДА И ВОДИТЕ**

**Относно:** *проект на Решение на Министерския съвет за ограничаване вноса на отпадъци с код 19 12 12*

**УВАЖАЕМИ ГОСПОДИН МИНИСТЪР – ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА МИНИСТРИ,**

На основание чл. 31, ал. 2 от Устройствения правилник на Министерския съвет и на неговата администрация (УПМСНА), представям на Вашето внимание проект на Решение на Министерския съвет (РМС) за ограничаване вноса на отпадъци с код 19 12 12.

Проектът на решение има за цел осигуряване на капацитет в страната ни за изгаряне с оползотворяване на енергията на отпадъци с произход от бита, генерирани в България, които не могат да се рециклират и същевременно следва максимално да се ограничи тяхното депонирането с оглед изпълнение на целите за депониране на битови отпадъци като се ограничи максимално въвеждането/вносът на такива отпадъци. Въвеждането/вносът ще се разрешава по изключение само в случаите, в които количествата генерирани в страната отпадъци не са достатъчни за капацитета на инсталациите с издадени комплексни разрешителни за изгаряне на отпадъци с оползотворяване на енергията. За целта, обаче, е необходимо адекватно периодично информационно осигуряване и изготвяне на доклади.

За предложения проект на акт не са необходими допълнителни разходи/трансфери/други плащания по бюджета на МОСВ, във връзка с което е изготвена финансова обосновка съгласно чл. 35, ал. 1, т. 4, буква „б“ от УПМСНА.

Предложеният акт не предвижда хармонизация на актове на правото на Европейския съюз, поради което не се изготвя справка за съответствие с европейското право.

 Проектът на РМС, заедно с доклада, е обявен за публично обсъждане на интернет страницата на Министерството на околната среда и водите и на портала на Министерския съвет за обществени консултации, съгласно изискванията на чл. 26, ал.2 от Закона за нормативните актове.

Проектът на РМС е съгласуван в съответствие с чл. 32 и чл. 34 от УПМСНА. Направените бележки и предложения са отразени, съгласно приложената справка.

**УВАЖАЕМИ ГОСПОДИН МИНИСТЪР–ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА МИНИСТРИ,**

Във връзка с гореизложеното и на основание чл. 8, ал. 2 от Устройствения правилник на Министерския съвет и на неговата администрация, предлагам **проектът на Решение на Министерския съвет (РМС) за ограничаване вноса на отпадъци с код 19 12 12** да бъде разгледан и приет на заседание на Министерския съвет.

**АСЕН ЛИЧЕВ**

*МИНИСТЪР НА ОКОЛНАТА СРЕДА И ВОДИТЕ*